b"\n_START_ARTICLE_\nHits+\n_START_SECTION_\nOzadje\n_START_PARAGRAPH_\nKylie Minogue je oznanila, da bo izdala kompilacijo s pesmimi, ki jih je izdala pod okriljem zalo\xc5\xbebe Deconstruction Records. Albumu so nadeli naslov Hits+. Preden so izbrali pravo naslovnico za kompilacijo, so jo nekajkrat zamenjali. Pesem\xc2\xa0\xc2\xbbIf You Don't Love Me\xc2\xab\xc2\xa0je v originalu posnela britanska glasbena skupina Prefab Sprout za njihov album A Life of Surprises (1992). Celotno pesem\xc2\xa0\xc2\xbbTake Me with You\xc2\xab\xc2\xa0spremlja ritem bobnov, ki so mnoge kritike spominjali na bobne iz pesmi\xc2\xa0\xc2\xbbPath of the Right Love\xc2\xab\xc2\xa0(1996) Glorie Estefan z njenega albuma Destiny; vseeno pa tega niso nikoli uradno potrdili.\n_START_SECTION_\nSestava\n_START_PARAGRAPH_\nKompilacija je sestavljena iz pesmi z albumov Kylie Minogue in Impossible Princess. Kompilacija je vklju\xc4\x8devala vseh sedem singlov, ki jih je izdala preko zalo\xc5\xbebe Deconstruction Records, z izjemo pesmi\xc2\xa0\xc2\xbbCowboy Style\xc2\xab, ki so jo kot singl izdali le v Avstraliji. Mednarodna izdaja kompilacije Hits+ je vklju\xc4\x8devala petnajst pesmi, ameri\xc5\xa1ka in kitajska izdaja pa le \xc5\xa1tirinajst, saj tamkaj niso izdali tudi pesmi\xc2\xa0\xc2\xbbThis Girl\xc2\xab.\n_START_SECTION_\nDose\xc5\xbeki na lestvicah\n_START_PARAGRAPH_\nKompilacija Hits+ je bila za pomembnej\xc5\xa1o kompilacijo komercialno precej neuspe\xc5\xa1na. Na britanski glasbeni lestvici je zasedla enain\xc5\xa1tirideseto mesto. Ker je tamkaj ostala le en teden, je postala prva kompilacija Kylie Minogue, ki se na tej lestvici ni uvrstila med prvih \xc5\xa1tirideset pesmi. Album je v Veliki Britaniji prodal 62.000 izvodov in tako vseeno postal uspe\xc5\xa1nej\xc5\xa1i od albuma Impossible Princess (1998)."